DTAC บวกกว่า 2% โบรกฯปรับประมาณการกำไรปีนี้เพิ่ม สะท้อนผลงานไตรมาส 2 โตเกินคาด
DTAC บวกกว่า 2% โบรกฯปรับประมาณการกำไรปีนี้เพิ่ม รับผลงานไตรมาส 2 โตเกินคาด ล่าสุดอยู่ที่ 57.25 บาท บวก 1.25 บาท หรือ 2.23% มูลค่าซื้อขาย 1.29 พันล้านบาท

DTAC บวกกว่า 2% โบรกฯปรับประมาณการกำไรปีนี้เพิ่ม สะท้อนผลงานไตรมาส 2 โตเกินคาด ล่าสุดอยู่ที่ 57.25 บาท บวก 1.25 บาท หรือ 2.23% มูลค่าซื้อขาย 1.29 พันล้านบาท
17 ก.ค. 2562

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ล่าสุด ณ เวลา 15.26 น. อยู่ที่ 57.25 บาท บวก 1.25 บาท หรือ 2.23% สูงสุดที่ 57.75 บาท ต่ำสุดที่ 56.25 บาท ด้วยมูลค่าซื้อขาย 1.29 พันล้านบาท

โดย บล.บัวหลวง ระบุในบทวิเคราะห์ แนะนำ “ซื้อ” หุ้น DTAC พร้อมปรับราคาเป้าหมายเป็น 68 บาท/หุ้น และบล.บัวหลวง ชอบมากที่สุดในกลุ่ม โดย DTAC รายงานกำไรสุทธิไตรมาส 2/62 ที่ 1.7 พันล้านบาท เพิ่มขึ้น 845% เมื่อเทียบจากปีก่อน และ 20% เมื่อเทียบจากไตรมาสก่อน
อย่างไรก็ตามหากไม่รวมรายการพิเศษได้แก่ ขาดทุนจากอัตราแลกเปลี่ยนและการตั้งด้อยค่าสินทรัพย์ กำไรหลักไตรมาสนี้อยู่ที่ 1.78 พันล้านบาท เพิ่มขึ้น 1,331% เมื่อเทียบจากปีก่อน และ 19% เมื่อเทียบจากไตรมาสก่อน ซึ่งกำไรสุทธิสูงกว่าคาด 36% ในขณะที่กำไรหลักสูงกว่า 45% เนื่องจากรายได้บริการที่ไม่รวมไอซีสูงกว่าคาด ต้นทุนหลายๆส่วนต่ำกว่าคาด ทั้งนี้จากกำไรที่ดีกว่าคาด บล.บัวหลวง จึงได้ปรับประมาณการกำไรสุทธิปี 2562 ขึ้น 17% และยังมองว่าผลประกอบการของ DTAC จะกลับมาเทิร์นอะราวด์ได้ในไตรมาส 4/62